pythainlp/thai-wiki-dataset-v4 huggingface dataset:
วัดยายร่ม

วัดยายร่ม เป็นวัดราษฎร์สังกัดคณะสงฆ์ฝ่ายมหานิกายในแขวงบางมด เขตจอมทอง กรุงเทพมหานคร
วัดสร้างเมื่อประมาณปี พ.ศ. 2365 เดิมมีชื่อว่า วัดจุฬามณี ภายหลังเมื่อประมาณปี พ.ศ. 2517 เปลี่ยนชื่อเป็น "วัดยายร่ม" ตามชื่อผู้สร้างคือยายร่ม วัดได้รับพระราชทานวิสุงคามสีมาเมื่อปี พ.ศ. 2478 พระครูโสภิตบุญญาทร เจ้าอาวาส
อาคารเสนาสนะและพิพิธภัณฑ์.
อุโบสถ 2 ชั้น มีการนำเอางานแกะสลักไม้แบบล้านนามาใช้แทนการวาดจิตรกรรมฝาผนัง โดยได้นำช่างจากอำเภอสันกำแพงและอำเภอดอยสะเก็ด จังหวัดเชียงใหม่ มาเป็นผู้แกะสลัก มีเรื่องราวพระพุทธประวัติชาดกต่าง ๆ หลายเรื่อง เป็นจำนวน 100 ภาพขึ้นไป
อุโบสถหลังแรกเป็นอุโบสถไม้ทั้งหลังหลังเล็ก พอประกอบสังฆกรรมของพระสงฆ์ มีพระพุทธรูปทองเหลืองหน้าตักกว้างประมาณ 19 นิ้ว เป็นพระประธานในอุโบสถ ยังมีหลวงพ่อพุ่ม พระพุทธรูปปางสมาธิหน้าตัก 31 นิ้ว สูง 48 นิ้ว เข้าใจว่าขอมาจากบ้านคหบดีย่านถนนตก มีศิลปะสมัยอยุธยาตอนปลาย พระพุทธรูปอื่นและสิ่งศักดิ์สิทธิ์อื่น ๆ เช่น หลวงพ่อพระพุทธเมตตา หลวงพ่อทันใจ พระบรมสารีริกธาตุจากประเทศศรีลังกา ต้นพระศรีมหาโพธิ รอยพระพุทธบาทจำลอง พระพิฆเนศวรหล่อด้วยทององค์ใหญ่ 
พิพิธภัณฑ์ท้องถิ่นกรุงเทพมหานคร เขตจอมทอง ตั้งอยู่ภายในวัดยายร่ม นำเสนอเรื่องราวที่พระบาทสมเด็จพระนั่งเกล้าเจ้าอยู่หัวมีพระราชกระแสรับสั่งให้ขุดคลองด่านขึ้น และยังเล่าเรื่องราววิถีชีวิตของชาวชุมชนในเขตจอมทอง อย่างการประกอบอาชีพทำสวนส้มเขียวหวาน
วัดบางสะแกใน

วัดบางสะแกใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงตลาดพลู เขตธนบุรี กรุงเทพมหานคร วัดมียอดเกจิอาจารย์รูปหนึ่ง คือ หลวงปู่เม่ง
วัดสร้างขึ้นเมื่อวันที่ 15 พฤษภาคม พ.ศ. 2420 ได้รับพระราชทานวิสุงคามสีมาเมื่อวันที่ 29 มกราคาม พ.ศ. 2490 เขตวิสุงคามสีมา กว้าง 40 เมตร ยาว 80 เมตร ที่ดินตั้งวัดมีเนื้อที่ 8 ไร่ 28 ตารางวา ด้านการศึกษา วัดมีโรงเรียนพระพุทธศาสนาวันอาทิตย์ และทางวัดยังให้ทางราชการสร้างโรงเรียนประถมศึกษาสังกัดกรุงเทพมหานครในที่ดินของวัด คือ โรงเรียนวัดบางสะแกใน
อาคารเสนาสนะของวัดได้แก่ อุโบสถกว้าง 5 เมตร ยาว 10 เมตร, กุฏิสงฆ์จำนวน 3 หลัง, วิหารกว้าง 8 เมตร ยาว 16 เมตร, ศาลาการเปรียญกว้าง 6 เมตร ยาว 12 เมตร และหอสวดมนต์กว้าง 10 เมตร ยาว 23 เมตร สร้างเมื่อ พ.ศ. 2503 เป็นอาคารไม้ นอกจากนี้มีฌาปนสถานและหอระฆัง
วัดม่วงแค

วัดม่วงแค หรือ วัดปาตลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของแม่น้ำเจ้าพระยา ในแขวงบางรัก เขตบางรัก กรุงเทพมหานคร วัดมีเนื้อที่ 3 ไร่ 3 งาน 5 ตารางวา
วัดม่วงแคตั้งขึ้นเมื่อปี พ.ศ. 2311 ต้นสมัยกรุงธนบุรี ได้รับพระราชทานวิสุงคามสีมาเมื่อปี พ.ศ. 2382 แต่เดิมทางเข้าวัดน่าจะอยู่ทางฝั่งแม่น้ำ แต่เมื่อการตัดถนนเจริญกรุง หน้าวัดจึงหันออกสู่ถนนเจริญกรุง ด้านการศึกษา ทางวัดสนับสนุนให้พระภิกษุสามเณรศึกษาพระปริยัติธรรมจากสำนักเรียนต่าง ๆ
ภายในวัดประกอบด้วยอาคารเสนาสนะและสิ่งปลูกสร้างดังนี้ อุโบสถกว้าง 10.50 เมตร ยาว 25.50 เมตร ภายในอุโบสถมีภาพจิตรกรรมฝาผนัง ด้านนอกมีกำแพงแก้วล้อมรอบ กุฏิสงฆ์ จำนวน 5 หลัง ปูชนียวัตถุมีพระประธาน หน้าตักกว้าง 3 ศอกเศษ นอกจากนี้ก็มีพระปางปาลิไลยก์ พระโมคคัลลานะ พระสารีบุตร รวมทั้งพระพุทธรูปยืนและนั่งปางต่าง ๆ จำนวน 20 องค์ เจดีย์ 1 องค์ ฐานโดยรอบ 9.50 เมตร หอระฆังสร้าง พ.ศ 2553
รายนามเจ้าอาวาส.
เท่าที่สืบได้มีรายนามดังต่อไปนี้
นอกจากนี้แล้ววัดม่วงแคยังปรากฏนามพระเถระสำคัญรูปหนึ่งคือหลวงพ่อนวล ซึ่งเป็นพระเกจิอาจารย์ในสมัยสงครามโลก
วัดสวนพลู (กรุงเทพมหานคร)

วัดสวนพลู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางรัก เขตบางรัก กรุงเทพมหานคร ปัจจุบันมีพระเทพวชิราภรณ์ (โสรัจจ์ มหาโสรจฺโจ) เป็นเจ้าอาวาส
ประวัติ.
วัดสวนพลูตั้งขึ้นเมื่อปี พ.ศ. 2340 ได้รับพระราชทานวิสุงคามสีมา พ.ศ. 2391 เดิมมีชื่อว่า วัดคลองล้อม ตั้งตามสภาพแวดล้อมในอดีต กล่าวคือ มีคลองน้ำใหญ่ล้อมรอบวัดที่เรียกว่า "คลองสีลม" ซึ่งเป็นคลองที่แยกมาจากแม่น้ำเจ้าพระยา ในอดีตคลองล้อมวัดสวนพลูนั้นมีความกว้างมากจนเรือของพ่อค้าชาวจีนสามารถกลับลำเรือได้ แต่คลองดังกล่าวได้กลายเป็นถนนสีลมไปแล้ว ส่วนขื่อ "สวนพลู" มาจากการที่บริเวณรอบวัดมีชาวจีนปลูกพลูกันเป็นอาชีพ ชาวบ้านจึงได้ร่วมกันสร้างวัด จากที่เคยเรียกว่า "วัดคลองล้อม" จึงเปลี่ยนมาเป็น "วัดสวนพลู" มาจนถึงปัจจุบัน
อาคารเสนาสนะ.
หมู่กุฏิขนมปังขิงที่วัดสวนพลูมีความโดดเด่นสวยงามด้วยลวดลายไม้ฉลุ ได้รับรางวัลอนุรักษ์ดีเด่น มรดกสถาปัตยกรรมในประเทศไทยจากสมาคมสถาปนิกสยาม เมื่อปี พ.ศ. 2545
อุโบสถขนาดไม่ใหญ่โตนัก นอกอุโบสถเป็นงานปูนปั้นประดับกระจก เครื่องบนของอุโบสถมีปูนปั้นเป็นรูปเทวดานางฟ้าประดับอยู่ ภายในประดิษฐานพระประธานปางมารวิชัยอยู่บนบุษบกห้าชั้น ส่วนด้านล่างมีพระสาวกยืนอยู่ทั้งด้านซ้ายและขวา ผนังด้านในแม้ไม่มีจิตรกรรมฝาผนังอย่างวัดอื่น ๆ แต่ก็ตกแต่งด้วยไม้ทั้งสี่ด้านรวมไปถึงเพดาน ด้านข้างอุโบสถมีศาลาทรงไทยตั้งอยู่กลางสระน้ำ มีป้ายภาษาจีนติดอยู่ คือ ศาลพระโพธิสัตว์กวนอิม ในบริเวณใกล้เคียงกันก็ยังมีพระพุทธรูปปางถวายเนตรประดิษฐานไว้กลางแจ้งใกล้กับศาล
วิหารพระพุทธไสยาสน์มีพระพุทธไสยาสน์ประดิษฐานอยู่ภายใน มีการบูรณปฏิสังขรณ์พระพุทธไสยาสน์ไปพร้อมวิหารจนเสร็จสมบูรณ์ในปี พ.ศ. 2536 วิหารยังมีพระพุทธรูปปางต่าง ๆ เช่น ปางนาคปรก ปางอุ้มบาตร และพระสาวก มีพระพุทธรูปสำคัญคือ "หลวงพ่อพระป่าเลไลย์" ซึ่งว่ากันว่าได้ช่วยชาวบ้านที่ไปหลบภัยบริเวณรอบองค์พระให้พ้นจากลูกระเบิดที่ทิ้งมาจากเครื่องบินในสมัยสงครามโลกครั้งที่สอง
วัดบางเสาธง

วัดบางเสาธง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองมอญฝั่งเหนือ ในแขวงบางขุนศรี เขตบางกอกน้อย กรุงเทพมหานคร เจ้าอาวาสองค์ปัจจุบันคือ พระครูประสิทธิ์ธรรมธัช (บุรินทร์) ทางวัดยังให้ทางราชการสร้างโรงเรียนสังกัดกรุงเทพมหานครในที่ดินของวัด คือ โรงเรียนวัดบางเสาธง
วัดบางเสาธงเป็นโบราณสถานที่ยังไม่ได้ขึ้นทะเบียน ตั้งวัดเมื่อปี พ.ศ. 2215 ได้รับพระราชทานวิสุงคามสีมาเมื่อวันที่ 1 ตุลาคม พ.ศ. 2527
พระอุโบสถมีขนาด 5 ห้อง ตั้งขนานกับลำคลอง สร้างใหม่ลักษณะไม่ตรงกับพระอุโบสถสมัยอยุธยาซึ่งลายหน้าบันแบบฝรั่งปนไทย วัดแห่งนี้เคยพบเศียรหินทรายขนาดใหญ่ 2 เศียรสมัยอยุธยาตอนต้น ลักษณะคล้ายหลวงพ่อมงคลบพิตร ตั้งพิงกับโคนต้นโพธิ์กับซากอิฐเก่า บริเวณที่พบอาจเป็นวิหารเดิม
วัดศรีบุญเรือง (กรุงเทพมหานคร)

วัดศรีบุญเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหัวหมาก เขตบางกะปิ กรุงเทพมหานคร 
ประวัติ.
วัดศรีบุญเรืองเดิมมีชื่อว่า วัดทำนบ สาเหตุที่ชื่อวัดนี้เนื่องมาจากในสมัยพระบาทสมเด็จพระนั่งเกล้าเจ้าอยู่หัว พระองค์โปรดเกล้าฯ ให้เจ้าพระยาบดินทรเดชา (สิงห์ สิงหเสนี) เป็นแม่ทัพหน้าร่วมกับสมเด็จเจ้าพระยาบรมมหาประยูรวงศ์ (ดิศ บุนนาค) เพื่อเข้าตีกรุงเวียงจันทน์ที่ก่อกบฏเมื่อ พ.ศ. 2371 ระหว่างเดินทัพออกจากพระนคร ได้มาหยุดตั้งทัพครั้งแรกที่บริเวณวัดนี้ และทหารได้รับคำสั่งให้ตั้งค่ายพักและบุกร้างถางพงตลอดจนขุดเป็นสำโหรกทำเป็นทำนบกั้นน้ำในคลองแสนแสบ เมื่อทัพเดินทางออกไป ชาวบ้านได้เข้ามาจับจองเป็นที่ทำกิน แล้วได้สร้างวัดเมื่อปี พ.ศ. 2373 นิมนต์พระสงฆ์ให้มาจำพรรษา จึงได้ตั้งชื่อว่า "วัดทำนบ" ตามสิ่งที่กองทหารได้สร้างไว้บริเวณหน้าวัด ขณะเดียวกันก็มีผู้เรียกชื่อวัดว่า วัดหัวไผ่ ตามชื่อของชุมชนที่อาศัยอยู่ติดกับวัดด้านทิศใต้ จนในปี พ.ศ. 2508 วัดได้รับพระราชทานวิสุงคามสีมาและได้รับชื่ออย่างเป็นทางการว่า "วัดศรีบุญเรือง"
อาคารเสนาสนะและพระศรีสุโขทัย.
ในสมัยพระบาทสมเด็จพระนั่งเกล้าเจ้าอยู่หัว มีพระอุโบสถหลังเก่าที่สร้างด้วยไม้ ต่อมาได้รับการปฏิสังขรณ์เป็นพระอุโบสถปูนเมื่อปี พ.ศ. 2508 หลังคาทรงไทย มีช่อฟ้าใบระกา มุงกระเบื้องเกล็ด หน้าบันถือปูนปั้นลาย
สิ่งสำคัญภายในวัดได้แก่ "พระศรีสุโขทัย" หรือที่ชาวบ้านนิยมเรียกว่า "หลวงปู่สุโขทัย" ประดิษฐานอยู่หน้าองค์พระประธานในอุโบสถ เป็นพระพุทธรูปเนื้อทองสัมฤทธิ์ปางมารวิชัย (หรือปางชนะมาร) กรมศิลปากรระบุว่าสร้างในสมัยสุโขทัยยุคต้น ตามตำนานเล่าว่า หลวงปู่ได้ลอยน้ำมาตามคลองแสนแสบและลอยมาอยู่บริเวณหน้าวัดทำนบ แต่ไม่สามารถระบุปีที่แน่นอนได้ โดยมีชาวญวนซึ่งมีอาชีพจับปลาและล่าจระเข้ ได้ลากติดอวน จึงอัญเชิญขึ้นมาไว้บนตลิ่ง ใต้ต้นจิก ต่อมาชาวบ้านได้สร้างเพิงเพื่อบังแดดบังฝนถวาย แล้วจึงได้อัญเชิญหลวงปู่เข้าไปประดิษฐานไว้หน้าองค์พระประธานในอุโบสถ
ศาลาการเปรียญเป็นอาคารทรงไทยประยุกต์ แบบจากกรมศิลปากร เป็นคอนกรีตขนาด 9 ห้อง สูง 3 ชั้น ชั้นล่างเป็นที่ประชุม ชั้นสองเป็นที่ทำบุญตักบาตร ชั้นสามใช้เป็นโรงเรียนพระปริยัติธรรม แผนกธรรม แผนกบาลี แผนกสามัญ สร้างเมื่อ พ.ศ 2514 อาคารหอไตร สร้างคอนกรีตพื้นหินอ่อน ลักษณะทรงไทยตรีมุข มีช่อฟ้าใบระกา หลังคามุงกระเบื้องเกล็ด สูง 3 ชั้น กุฏิทรงปั้นหยาสองชั้น ครึ้งตึกครึ้งไม้ อาคารหอปริยัติทรงไทย มุงกระเบื้องเกล็ด หอระฆังทรงไทย สูง 3 ชั้น ศาลาท่าน้ำลักษณะทรงไทยมีช่อฟ้าใบระกา 
งานประเพณี.
วัดมีการจัดงานสมโภชถวายหลวงปู่ เริ่มงานตั้งแต่วันแรม 1 ค่ำ เดือน 4 เป็นต้นไป นานครึ่งเดือน แต่ต่อมาลดเหลือ 9 วัน 9 คืน ต่อมาเหลือ 7 วัน 7 คืน และในระยะหลังนี้ได้ลดการจัดงานลงเป็นการตายตัว เหลือ 5 วัน 5 คืน
วัดสุนทรธรรมทาน

วัดสุนทรธรรมทาน เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงวัดโสมนัส เขตป้อมปราบศัตรูพ่าย กรุงเทพมหานคร
ประวัติ.
วัดสุนทรธรรมทานหรือ วัดแคนางเลิ้ง เพี้ยนมาจากคำว่า วัดแค่ ตามสำเนียงชาวใต้ที่ตั้งถิ่นฐานอยู่ในบริเวณนั้น ยังเคยเรียกวัดนี้ว่า วัดสนามกระบือ ตามชื่อตำบลที่ตั้งของวัดในขณะนั้น (ตำบลสนามควาย) ต่อมาพระบาทสมเด็จพระจอมเกล้าเจ้าอยู่หัวพระราชทานนามใหม่ว่า "วัดสุนทรธรรมทาน" ด้วยการเอาพระนามกรมหมื่นสุนทรธิบดีและนามพระธรรมทานาจารย์ วัดสระเกศ มาผสมกัน แต่ชาวบ้านยังคงเรียกวา "วัดแค" วัดสุนทรธรรมทานตั้งขึ้นเมื่อปี พ.ศ. 2380 ได้รับพระราชทานวิสุงคามสีมา พ.ศ. 2502
อาคารเสนาสนะ.
พระอุโบสถหลังใหม่ก่อสร้างแทนหลังเดิมที่ชำรุดทรุดโทรม ภายในประดิษฐาน "พระพุทธสุนทรมุนี" พระประธานหน้าตักกว้าง 4 ศอก มีซุ้มเรือนแก้วประดับแบบพระพุทธชินราชลงรักปิดทองประดิษฐานอยู่บนฐานชุกชีหินอ่อน ภายนอกเป็นชานกำแพงแก้วประดับมุกด้านหน้าและด้านหลังโดยรอบพระอุโบสถ มีวิหารคดตกแต่งด้วยดวงดาวปิดทองล่องชาดที่มีภาพจิตรกรรมฝาผนัง ประดับภาพปูนปั้นลายไทยปิดทองล่องชาด แสดงภาพพุทธประวัติพระพุทธเจ้าขณะประสูติ ตรัสรู้ และปรินิพพาน
ปูชนียวัตถุมี "หลวงพ่อบารมี" ประดิษฐานอยู่ใต้ต้นโพธิ์ใหญ่ใกล้กับพระอุโบสถ วัดยังมีอนุสรณ์พระราชธรรมวิจารณ์ (ธูป เขมะสิริ) อดีตเจ้าอาวาส วัดสุนทรธรรมทานยังเป็นที่บรรจุอัฐิของมิตร ชัยบัญชา
อานนท์ นำภา

อานนท์ นำภา (เกิด 18 สิงหาคม พ.ศ. 2527) เป็นทนายความชาวไทย เพื่อสิทธิมนุษยชน เดิมเป็นทนายความ และมีชื่ออยู่ในรายชื่อผู้กระทำผิดกฎหมายในยุคคณะรักษาความสงบแห่งชาติเนื่องจากกิจกรรมทางการเมือง ในการประท้วงในประเทศไทย พ.ศ. 2563–2565 เป็นนักเคลื่อนไหวที่มีชื่อเสียงจากข้อเสนอการปฏิรูปสถาบันกษัตริย์ และเป็นบุคคลระดับแกนนำสำคัญของผู้ประท้วง
ประวัติ.
เขาเกิดเมื่อวันที่ 18 สิงหาคม พ.ศ. 2527 ที่อำเภอธวัชบุรี (ปัจจุบันพื้นที่ดังกล่าวได้แยกออกมาเป็นอำเภอทุ่งเขาหลวง) จังหวัดร้อยเอ็ด สำเร็จการศึกษาระดับมัธยมศึกษาจากโรงเรียนร้อยเอ็ดวิทยาลัย สำเร็จการศึกษาจากคณะนิติศาสตร์ มหาวิทยาลัยรามคำแหง ต่อมาเอาดีทางด้านสิทธิมนุษยชนใน พ.ศ. 2549 ต่อมาใน พ.ศ. 2551 เขาประกอบอาชีพเป็นทนายความเพื่อสิทธิมนุษยชนและรับว่าความให้จำเลยนักเคลื่อนไหวคนสำคัญ รวมทั้งอำพล ตั้งนพกุล และ จตุภัทร์ บุญภัทรรักษา (ไผ่ ดาวดิน) ระหว่างการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ทำให้ถูกตั้งชื่อว่า ทนายเสื้อแดง 
หลังจากการรัฐประหารในประเทศไทย พ.ศ. 2557 เขารับว่าความคดีสิทธิมนุษยชนจำนวนมาก และเริ่มดำเนินกิจกรรมทางการเมืองเองด้วย เขาเป็นหนึ่งในผู้ก่อตั้งและดูแลกองทุนราษฎรประสงค์ ในปี 2558 เขาเป็นผู้ร่วมก่อตั้งกลุ่มพลเมืองโต้กลับ นับแต่นั้นเขาถูกทางการตั้งข้อหาว่าละเมิดกฎหมายหลายข้อหา
การเคลื่อนไหวทางการเมือง.
ในการประท้วงในประเทศไทย พ.ศ. 2563 เขาถูกมองว่าเป็นหนึ่งในแกนนำของผู้ประท้วง เป็นผู้ปราศรัยในการชุมนุมหลายครั้ง วันที่ 3 สิงหาคม พ.ศ. 2563 อานนท์เริ่มเป็นที่รู้จักอีกครั้งจากการชุมนุม "เสกคาถาปกป้องประชาธิปไตย" ณ อนุสาวรีย์ประชาธิปไตย โดยกลุ่มมหานครเพื่อประชาธิปไตยและกลุ่มมอกะเสด และมีการพูดถึงข้อเรียกร้องให้ปฏิรูปสถาบันกษัตริย์เป็นครั้งแรก หลังจากนั้นเขาถูกตั้งข้อหาจากการชุมนุมของเยาวชนปลดแอกที่อนุสาวรีย์ประชาธิปไตยในวันที่ 18 กรกฎาคม 2563 โดยมีข้อหาร่วมทั้งปลุกปั่นให้ขัดขืนอำนาจปกครอง 
ในวันที่ 6 พฤษภาคม พ.ศ. 2564 มีรายงานว่าเขา ติดเชื้อไวรัสโคโรนาสายพันธุ์ใหม่ (SARS-CoV-2) ภายในเรือนจำ ก่อนรักษาตัว ณ โรงพยาบาลธรรมศาสตร์เฉลิมพระเกียรติ จนหายเป็นปกติ 
18 พฤษภาคม พ.ศ. 2564 มูลนิธิ 18 พฤษภารำลึก หรือ May 18 Memorial Foundation องค์กรส่งเสริมประชาธิปไตยและสิทธิมนุษยชน ประเทศเกาหลีใต้ จัดพิธีมอบรางวัลควังจูเพื่อสิทธิมนุษยชนประจำปี ค.ศ. 2021 ให้กับอานนท์ นำภา โดยเชิญให้อานนท์ร่วมผ่านทางวีดีโอคอนเฟอเรนซ์ แต่ทนายอานนท์ยังรักษาอาการจากเชื้อโควิด19 ที่ติดจากเรือนจำพิเศษกรุงเทพ ที่โรงพยาบาลธรรมศาสตร์ และยังอยู่ในการควบคุมตัว เพราะศาลไม่มีคำสั่งให้ประกันตัว จึงไม่สามารถร่วมพิธีได้
วันที่ 28 กุมภาพันธ์ พ.ศ. 2565 อานนท์ นำภา ได้รับการประกันตัวโดยคำสั่งของศาลอาญากรุงเทพใต้ ใน 2 คดี คือคดีม็อบแฮรี่พอตเตอร์บริเวณหน้าหอศิลปวัฒนธรรมแห่งกรุงเทพมหานคร และคดีการฝ่าฝืน พรก.ฉุกเฉินในการชุมนุมเมื่อวันที่ 18 พฤศจิกายน พ.ศ. 2554 บริเวณแยกราชประสงค์ โดยใช้วงเงินในการประกันตัวจำนวน 200,000 บาท และ 100,000 บาท และกำหนดเงื่อนไข 7 ข้อ ห้ามปลุกระดม ห้ามก่อความเสียหายต่อสถาบันพระมหากษัตริย์ ห้ามออกนอกราชอาณาจักร ห้ามออกนอกบ้านพักยามวิกาล ต้องสวมกำไลอิเล็กทรอนิกส์ (EM) และต้องรายงานตัวต่อศาลทุก 30 วัน
มาดามรอล็อง

มารี-ฌาน รอล็อง เดอ ลา ปลาเตียร์  นามเดิมว่า มารี-ฌาน ฟลีปง  หรือนิยมเรียก มาดามรอล็อง  เป็นนักเขียน, ผู้จัดซาลง (เสวนาสโมสร) และนักกิจกรรมในช่วงการปฏิวัติฝรั่งเศส
เดิมทีนางใช้ชีวิตอย่างธรรมดาและสงบในชนบทร่วมกับสามีซึ่งเป็นนักเศรษฐศาสตร์ เมื่อการปฏิวัติฝรั่งเศสปะทุขึ้นใน ค.ศ. 1789 นางจึงเริ่มสนใจการเมือง นางเข้าร่วมช่วงแรกของการปฏิวัติในลียง ในช่วงนี้เองที่นางเริ่มรู้จักนักการเมืองและนักหนังสือพิมพ์หลายคน ต่อมาใน ค.ศ. 1791 นางกับสามีย้ายไปยังกรุงปารีส นางกลายเป็นหนึ่งในแกนนำของฌีรงแด็ง กลุ่มการเมืองปฏิวัติสายกลาง นางได้รับการยอมรับว่าเป็นผู้มีความสามารถในการเจรจาและการวิ่งเต้น เสวนาสโมสรได้รับการจัดขึ้นที่บ้านในปารีสหลายครั้งต่อสัปดาห์ มีนักสาธารณรัฐนิยมหลายคนเข้าร่วม ซึ่งรวมถึงรอแบ็สปีแยร์ และโทมัส เพน ระหว่างการเสวนานี้ นางจะนั่งอ่านหนังสือหรือเย็บปักถักร้อยที่โต๊ะ นางไม่เคยมีส่วนร่วมในบทสนทนาแต่ตั้งใจฟังอย่างดี
ในขณะที่หญิงนักกิจกรรมหญิงคนอื่นรณรงค์เรื่องสิทธิทางการเมืองของสตรี แต่รอล็องไม่ได้รณรงค์ในด้านนี้ นางเชื่อว่าสตรีควรจะมีบทบาททางด้านการบ้านการเมืองให้น้อยที่สุด หลายคนมองว่าความคิดและการกระทำของเธอย้อนแย้งกัน เพราะตัวเธอเองก็มีบทบาทสำคัญในกลุ่มฌีรงแด็ง เมื่อสามีได้เป็นรัฐมนตรีกระทรวงมหาดไทยใน ค.ศ. 1792 อิทธิพลของนางก็มากขึ้นตาม นางมีอำนาจครอบงำสามี โดยเป็นผู้ดูแลเอกสาร จดหมาย ตลอดจนร่างสุนทรพจน์ แม้กระทั่งออกความเห็นการแต่งตั้งบุคคลดำรงตำแหน่งต่าง ๆ นางมองว่าการใช้กำลังถึงขั้นเกิดสงครามกลางเมืองเป็นเรื่องยอมรับได้เพื่อทำการปฏิวัติในอุดมคติให้สำเร็จ และเมื่อสงครามกับต่างชาติปะทุขึ้น นางจึงผิดใจกับรอแบ็สปีแยร์ที่คัดค้านสงคราม นางถูกนักสื่อสารมวลชนอย่างมาราและเอแบร์กล่าวโจมตีอย่างสาดเสียเทเสียในช่วงการแย่งชิงอำนาจระหว่างฌีรงแด็งกับลามงตาญ 
ในเช้าวันที่ 1 มิถุนายน ค.ศ. 1793 นั้นเอง นางถือเป็นสมาชิกฌีรงแด็งคนแรกที่ถูกจับกุม ซึ่งตามมาด้วยการหว่านจับกุมสมาชิกฌีรงแด็งอีกจำนวนมาก นางถูกกิโยตีนในอีกห้าเดือนถัดมา เมื่อสามีซึ่งกำลังซ่อนตัวอยู่ในเมืองรูอ็องทราบข่าวการประหาร เขาก็ฆ่าตัวตายตามนาง
สนามกีฬาสแตนลีย์พาร์ก

สแตนลีย์พาร์ก  เป็นโครงการสนามฟุตบอลที่ตั้งอยู่ที่สแตนลีย์พาร์กในลิเวอร์พูล โดยถ้าก่อสร้างเสร็จ มันจะกลายเป็นสนามเหย้าแห่งใหม่ของสโมสรฟุตบอลลิเวอร์พูล แทนที่สนามเหย้าในปัจจุบันอย่างแอนฟีลด์ โครงการสนามแห่งนี้มีความจุ 60,000 ที่นั่ง (สามารถขยายได้เป็น 73,000 ที่นั่ง) โดยทุกที่นั่งติดตั้งเก้าอี้
การออกแบบสนามที่ผ่านการรับรองมีสองรูปแบบ แบบแรกออกแบบโดยสถาปนิกเอเอฟแอล มีความจุ 60,000 ที่นั่ง ส่วนแบบที่สองเป็นแบบล้ำสมัยและใช้งบประมาณแพงกว่า ออกแบบโดยสถาปนิกเอชเคเอสในดัลลาส ซึ่งเสนอความจุเบื้องต้น 60,000 ที่นั่ง โดยสามารถขยายได้ถึง 73,000 ที่นั่ง
ณ เดือนมกราคม ค.ศ. 2012 มีการเตรียมงานเพียงเล็กน้อย การเปลี่ยนเจ้าของสโมสรทำให้โครงการสนามแห่งนี้ถูกนำกลับมาพิจารณาใหม่ ในเดือนตุลาคมปีเดียวกัน เฟนเวย์สปอตส์กรุป เจ้าของสโมสรรายใหม่ ประกาศว่าจะปรับปรุงและขยายความจุของสนามเหย้าปัจจุบันอย่างแอนฟีลด์ (ทำนองเดียวกับการปรับปรุงเฟนเวย์พาร์กของบอสตันเร็ดซอกซ์) แทนที่จะก่อสร้างสนามแห่งใหม่
กระทรวงรัฐบาลสหภาพแห่งอินเดีย

รัฐบาลอินเดียใช้อำนาจการบริหารผ่านทางกระทรวง หรือหน่วยงานของรัฐ โดยบางกระทรวง (ministries) อาจประกอบด้วยหน่วยงานย่อยเรียกว่ากรม (departments)
หน่วยงานอิสระ.
หน่วยงานอิสระ (independent departments) อยู่ภายใต้การดํและของสำนักนายกรัฐมนตรี (Prime Minister's Office)
วิธีสอนโดยใช้กรณีตัวอย่าง

วิธีสอนโดยใช้กรณีตัวอย่าง  เป็นวิธีสอนที่ใช้กรณีศึกษาที่บังคับให้ผู้เรียนต้องตัดสินใจตามบทบาทของผู้คนที่เผชิญกับการตัดสินใจที่ยากจากสถานการณ์บางอย่างในอดีต คริสโตเฟอร์ ซี. แลงเดลล์ นักวิชาการด้านกฎหมายจากฮาร์วาร์ดเป็นผู้ริเริ่มพัฒนากระบวนการนี้ในช่วงปลายคริสต์ศตวรรษที่ 19 เพื่อสอนกรณีศึกษาทางกฎหมาย การใช้วิธีการสอนรูปแบบนี้ ผู้สอนห้ามให้ความคิดเห็นของตนในการตัดสินใจปัญหานั้น ๆ ทว่าผู้สอนมีหน้าที่สำคัญในการสอบถามผู้เรียนให้คิดค้น บรรยายและแก้ปัญหาเป็นรายกรณี แม้ว่าคำตอบในการแก้ไขปัญหาต่าง ๆ ของผู้เรียนจะไม่ใช่คำตอบดีที่สุด แต่ผู้เรียนจะมีทักษะในการวิเคราะห์และแก้ปัญหาได้ดียิ่งขึ้น#เปลี่ยนทาง
วัดใหม่ยายนุ้ย

วัดใหม่ยายนุ้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงตลาดพลู เขตธนบุรี กรุงเทพมหานคร เจ้าอาวาสองค์ปัจจุบันคือ พระครูสิริบุญโสภิต (บุญนิธิ ป.ธ.๓) 
วัดใหม่ยายนุ้ยสร้างขึ้นราว พ.ศ. 2434 ผู้สร้างคือยายนุ้ยและแม่ชีจันทร์ซึ่งเป็นญาติพี่น้องกัน ได้ถวายที่ดินและดำเนินการสร้างวัด ตั้งชื่อวัดว่า วัดยายนุ้ย เพื่อเป็นเกียรติอนุสรณ์แก่ยายนุ้ย ต่อมานายนาค นายจำปา และราษฎรได้ร่วมกันขอพระราชทานวิสุงคามสีมา จนได้รับพระราชทานวิสุงคามสีมาเมื่อวันที่ 4 กรกฎาคม พ.ศ. 2445 และให้นามว่าใหม่ว่า วัดใหม่บางนางนอง ต่อมาเปลี่ยนชื่อมาเป็น "วัดใหม่ยายนุ้ย" ตามชื่อในปัจจุบัน วัดมีเขตวิสุงคามสีมา กว้าง 15 เมตร ยาว 20 เมตร ในด้านการศึกษา ได้ให้ทางราชการสร้างโรงเรียนประถมศึกษา สังกัดกรุงเทพมหานคร ในที่ดินของวัด คือ โรงเรียนวัดใหม่ยายนุ้ย
วัดสันติธรรมาราม

วัดสันติธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสำเหร่ เขตธนบุรี กรุงเทพมหานคร เจ้าอาวาสองค์ปัจจุบันคือ พระครูสันติธรรมาภรณ์
ประวัติ.
วัดสันติธรรมารามตั้งขึ้นเมื่อวันที่ 4 กุมภาพันธ์ พ.ศ. 2495 เดิมชื่อ วัดโคก ต่อมากลายเป็นวัดร้าง จนกระทั่ง พ.ศ. 2495 ทางคณะสงฆ์ได้ดำเนินการบูรณะพัฒนาวัดขึ้นมาใหม่ โดยมีพระมหาโพธิวงศาจารย์เป็นประธานฝ่ายบรรพชิต และมีนาวาโท พระศรฤทธิ์รณชัย เป็นประธานฝ่ายคฤหัสถ์ กระทรวงศึกษาธิการได้ประกาศยกสภาพวัดร้างเป็นวัดมีพระสงฆ์ วัดได้เปลี่ยนชื่อเป็น "วัดสันติธรรมาราม" เมื่อปี พ.ศ. 2496 และได้รับพระราชทานวิสุงคามสีมาครั้งสุดท้ายเมื่อวันที่ 4 พฤศจิกายน พ.ศ. 2509 เขตวิสุงคามสีมากว้าง 40 เมตร ยาว 80 เมตร
ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2512 ศูนย์ศึกษาพระพุทธศาสนาวันอาทิตย์ เปิดสอนเมื่อ พ.ศ. 2519 โรงเรียนผู้ใหญ่วัด เปิดสอนเมื่อ พ.ศ. 2548 นอกจากนี้ยังมีการเปิดอบรมวิปัสสนากรรมฐาน
อาคารเสนาสนะ.
อุโบสถกว้าง 8.50 เมตร ยาว 22 เมตร สร้างเมื่อ พ.ศ. 2510 ภายในประดิษฐานพระพุทธรูปปางมารวิชัย ซึ่งพุทธลักษณะเป็นแบบพระพุทธชินราช วิหารกว้าง 7 เมตร ยาว 10 เมตร สร้างเมื่อ พ.ศ. 2545 พระประธานนามว่า "หลวงพ่อขาว" มีชิ้นส่วนพระพุทธรูปองค์ทำจากศิลาแลงอย่างพระพาหา พระเพลา พระองคุลี และอื่น ๆ กองรวมกันอยู่บนฐานชุกชี สันนิษฐานว่าเป็นองค์พระเดิมคงถูกทำลาย ต่อมานำมาประกอบเป็นองค์พระ อาคารเสนาสนะอื่น ได้แก่ วิหารประดิษฐานเจ้าแม่กวนอิม ศาลาปฏิบัติธรรม ศาลาการเปรียญ กว้าง 10.20 เมตร ยาว 24.30 เมตร สร้างเมื่อ พ.ศ. 2511 เป็นอาคารคอนกรีตเสริมเหล็กทรงไทยสองชั้น กุฏิสงฆ์ จำนวน 4 หลัง ศาลาบำเพ็ญกุศล จำนวน 1 หลัง นอกจากนี้มีหอระฆัง 1 หลัง โรงครัว 1 หลัง เรือนเก็บพัสดุ 1 หลัง กุฏิเจ้าอาวาส 1 หลัง เรือนรับรอง 1 หลัง
วัดนายโรง

วัดนายโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอรุณอมรินทร์ เขตบางกอกน้อย กรุงเทพมหานคร
ประวัติ.
วัดนายโรงสร้างขึ้นเมื่อราว พ.ศ. 2403 ในสมัยพระบาทสมเด็จพระจอมเกล้าเจ้าอยู่หัว สร้างโดยท่านเจ้ากรับซึ่งเป็นเจ้าของโรงละครนอกที่มีชื่อเสียงในอดีต ท่านนำเงินมาซื้อที่แล้วสร้างวัดประจำตระกูล ตั้งชื่อว่า "วัดนายโรง" หมายถึง วัดที่ก่อสร้างขึ้นโดยเจ้าของโรงละคร บ้างก็เรียกว่า วัดเจ้ากรับ หรือ วัดละครเจ้ากรับ 
พระบาทสมเด็จพระจอมเกล้าเจ้าอยู่หัวได้ทรงพระกรุณาโปรดเกล้าฯ พระราชทานชื่อวัดนายโรงใหม่ว่า วัดสัมมัชชผล แต่ประชาชนในท้องถิ่นมักจะเรียกว่า วัดนอก เรียกคู่กันกับวัดใน (วัดบางบำหรุ) ซึ่งอยู่ใกล้กัน หรือบางทีก็เรียกว่า วัดปากคลอง เพราะตั้งอยู่ตรงปากคลองบางบําหรุ
อาคารเสนาสนะ.
อุโบสถและวิหารมีรูปแบบสถาปัตยกรรมสมัยกรุงรัตนโกสินทร์ตอนต้น ภายในอุโบสถมีภาพจิตรกรรมฝาผนังวาดโดยช่างฝีมือชั้นครู เป็นเรื่องราวเกี่ยวกับพุทธประวัติชุดทศชาติชาดก เหนือกรอบหน้าต่างอุโบสถ ช่างปั้น ปั้นเป็นชฎาพระ ส่วนวิหารมีงานปั้นเป็นกระบังหน้าและหูกระต่ายขี้รัก เครื่องสวมหัวของเสนาผู้ใหญ่ฝ่ายไทย อันเป็นเครื่องสวมหัวของตัวละครนอก กรมศิลปากรได้ขึ้นทะเบียนอุโบสถเป็นโบราณสถานแห่งชาติเมื่อปี พ.ศ. 2520 พระประธานในอุโบสถมีนามว่า "พระพุทธสัพพัญญู" เป็นพระพุทธรูปสมัยพระบาทสมเด็จพระจอมเกล้าเจ้าอยู่หัว ในวิหารประดิษฐานพระพุทธรูปปางสีหไสยาสน์ที่เก่าแก่ มีนามว่า "พระพุทธไสยาสน์"
พระพุทธเจดีย์สารีริกธาตุเป็นมณฑปประดิษฐานพระบรมสารีริกธาตุที่วัดได้รับมอบถวายจากวัดไทยทีปฑุตมาราม นครโคลัมโบ ประเทศศรีลังกา เมื่อปี พ.ศ. 2440
วัดมีมณฑปหลวงปู่รอด เป็นที่ตั้งรูปเหมือนหลวงปู่รอด หีบทองทึบ และอัฐิของหลวงปู่รอด และรูปเหมือนพระครูปริยัติวิมล อดีตเจ้าอาวาส มีเรือนท่านเจ้ากรับ เป็นที่ตั้งรูปเหมือนท่านเจ้ากรับผู้ก่อตั้งวัดนายโรง
แพทยนาถมนเทียร

ไพทยนาถชโยติรลึงค์มนเทียร หรือ แพทยนาถมนเทียร (Baidyanatha Jyotirlinga temple) หรือ ไวทยนาถมนเทียร, เวทยนาถมนเทียร (Vaidyanath Temple) เป็นหนึ่งในสิบสองชโยติรลึงค์ หรือศาสนสถานสูงสุดของพระศิวะ แพทยนาถมนเทียรตั้งอยู่ในเทวฆัร มณฑลสันตัล ปรคนัส ในรัฐฌารขัณฑ์ ประเทศอินเดีย ภายในหมู่มนเทียรประกอบด้วยมนเทียรหลักขององค์บาบาแพทยนาถ (Baba Baidyanath) ที่ประดิษฐานองค์ชโยติรลึงค์ และรอบ ๆ มีมนเทียรอื่นอีก 21 แห่ง
ตามความเชื่อฮินดู ราวาณะ จ้าวแห่งอสูร ได้บูชาพระศิวะที่จุดที่เป็นมนเทียรนี้ในปัจจุบัน ราวณะได้ถวายศีรษะของตนหนึ่งศีรษะจากสิบเพื่อเป็นการบูชาพระศิวะ พระศิวะทราบดังกล่าวจึงเสด็จลงมาเพื่อรักษาแผลจากการตัดศีรษะของราวาณะ การที่พระศิวะเสด็จลงมารักษาความเจ็บป่วยนั้นจึงเรียกว่าพระองค์ทรงเป็น "แพทยะ" (หรือ ไพทยะ, ไวทยะ, เวทยะ; Vaidhya แปลว่า "หมอ") ซึ่งเป็นที่มาของชื่อมนเทียร 
กานวรยาตรา (อักษรเทวนาครี: कांवड़ यात्रा) เป็นการจาริกแสวงบุญ (ยาตรา) ประจำปีของผู้นับถือพระศิวะ เรียกว่าชาวกานวริยะ (Kānvarias; कावड़िया) หรือ "โภเล" (Bhole; भोले) ไปยังสุลตานคังชะ (Sultanganj) ในรัฐพิหาร เพื่อรับน้ำศักดิ์สิทธิ์จากแม่น้ำคงคา แล้วจึงนำน้ำนั้นมาถวายยังแพทยนาถมนเทียรในรัฐฌารขัณฑ์เป็นการถวายบูชา
วัดฉัตรแก้วจงกลณี

วัดฉัตรแก้วจงกลณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางอ้อ เขตบางพลัด กรุงเทพมหานคร มีเนื้อที่ 13 ไร่ 14 ตารางวา ปัจจุบัน พระครูปริยัตยาธาร (ณัฐกร อินฺทวํโส ป.ธ.๓, พธ.บ., อ.ม.) เป็นเจ้าอาวาส
วัดฉัตรแก้วจงกลณีหรือที่ชาวบ้านเรียกว่า วัดบางอ้อ สร้างเมื่อประมาณ พ.ศ. 2330 ได้รับพระราชทานวิสุงคามสีมาเมื่อ พ.ศ. 2337 ไม่ทราบนามและประวัติผู้สร้าง ที่มาของชื่อวัดฉัตรแก้วจงกลณีน่าจะเกี่ยวข้องกับผู้สร้าง แต่ยังหาหลักฐานไม่พบ
อาคารเสนาสนะ.
เจดีย์ทรงปรางค์องค์ใหญ่ เป็นเจดีย์ย่อมุมยอดประดับนภศูล สันนิษฐานว่าสร้างตั้งแต่สมัยพระบาทสมเด็จพระจุลจอมเกล้าเจ้าอยู่หัว อุโบสถสร้างขึ้นแทนหลังเดิมที่รื้อไปเมื่อ พ.ศ. 2524 เป็นอาคารก่ออิฐถือปูน หลังคาลด 3 ชั้น ประดับช่อฟ้า ใบระกา หางหงส์ ด้านหน้าและด้านหลังมีเสา 4 ต้น ซุ้มประตูและหน้าต่างปูนปั้นลายไทย ประดับกระจกสี ภายในมีจิตรกรรมฝาผนัง ปรางค์มีฐานกว้างประมาณ 35 เมตร สูง 25 เมตร วัดมีหอสวดมนต์ เป็นอาคารไม้สักทรงไทย กว้าง 11 เมตร ยาว 17 เมตร เป็นที่ประดิษฐานพระพุทธรูปเก่าแก่
วัดในสองวิหาร

วัดในสองวิหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอเมืองสมุทรปราการ จังหวัดสมุทรปราการ วัดมีเนื้อที่ 33 ไร่ 2 งาน 68 ตาราง นอกจากนี้มีที่ธรณีสงฆ์ 7 แปลง เนื้อที่ 59 ไร่ 2 งาน 4 ตารางวา ทางทิศใต้จดคลองบางมอญใน ทางทิศตะวันออกจดคลองบางพระยา
วัดในสองวิหารสร้างขึ้นเมื่อประมาณ พ.ศ. 2170 ไม่ปรากฏนามผู้สร้างและผู้บริจาคที่ดิน ชาวบ้านเรียกอีกนามหนึ่งว่า วัดในเดิมสองวิหาร ได้รับพระราชทานวิสุงคามสีมาเมื่อประมาณ พ.ศ. 2200 ได้ผูกพัทธสีมาเมื่อประมาณ พ.ศ. 2225 เขตวิสุงคามสีมากว้าง 14 เมตร ยาว 21 เมตร พื้นที่วัดเป็นที่ราบลุ่ม มักถูกน้ำท่วมเมื่อน้ำทะเลขึ้นหนุน แวดล้อมไปด้วยบ้านเรือนของประชาชน ภายในวัดมีอาคารเสนาสนะดังนี้ อุโบสถกว้าง 10 เมตร ยาว 14 เมตร สร้างและได้บูรณะขึ้นใหม่แทนของเก่าที่ชำรุด เจดีย์มีลักษณะเป็นเจดีย์เหลี่ยมย่อมุมไม้สิบสอง สำหรับปูชนียสถาน มีพระประธานในอุโบสถ พระพุทธหลวงพ่อโต พระพุทธโสธรจำลอง
ด้านการศึกษา มีโรงเรียนพระปริยัติธรรม แผนกธรรม เปิดสอนเมื่อ พ.ศ. 2485 เจ้าอาวาสองค์ปัจจุบัน คือ พระครูพิพิธกิจจาภิรัต (สนันท์ วราโภ)
วัดบางด้วนนอก

วัดบางด้วนนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่หมู่ที่ 6 บ้านบางหมู ตำบลบางด้วน อำเภอเมืองสมุทรปราการ จังหวัดสมุทรปราการ
ประวัติ.
วัดบางด้วนนอกตั้งเป็นวัดเมื่อประมาณ พ.ศ. 2380 เป็นวัดที่ประชาชนชาวตำบลบางด้วนได้ร่วมกันสร้างเพื่อเป็นที่บำเพ็ญกุศลประจำตำบล ได้รับพระราชทานวิสุงคามสีมาเมื่อประมาณ พ.ศ. 2385 ได้ประกอบพิธีผูกพัทธสีมาประมาณ พ.ศ. 2400 เดิมชื่อว่า วัดสุจิตดาราม ต่อมาสมเด็จพระมหาสมณเจ้า กรมพระยาวชิรญาณวโรรสเสด็จมาวัดนี้ พระองค์ได้ทราบว่าประชาชนแถบนี้ เรียกท้องถิ่นนี้ว่า "บางด้วน" จึงได้ขนานนามวัดใหม่ว่า "วัดบางด้วน" แต่เนื่องจากในตำบลบางด้วนอีกวัดอีกแห่งหนึ่ง จึงเติมคำว่า "นอก" ต่อท้ายด้วย โดยถือเอาแม่น้ำเจ้าพระยาเป็นหลัก ส่วนวัดบางด้วนในอยู่ลึกเข้าไปในแผ่นดิน
ชาวบ้านเล่าว่า สมัยก่อนมีศาลาดิน มีพระกระดานฝังอยู่ตามขอบชายด้านบนในศาล เมื่อก่อนพื้นวัดเป็นดินไม่ราดคอนกรีต ที่ศาลาริมน้ำมีเสาหงส์ซึ่งแสดงให้เราเห็นถึงร่องรอยของชาวมอญ แต่ก็ถูกรื้อออกไปหมดแล้ว
โบราณสถาน.
คาดว่าพระอุโบสถสร้างขึ้นสมัยกรุงศรีอยุธยาตอนปลาย ในปี พ.ศ. 2563 มีการบูรณะแต่เกิดข่าวในลักษณะไม่รู้คุณค่าของศิลปกรรม ภายในประดิษฐาน "หลวงพ่อดำ" เป็นพระพุทธรูปปางมารวิชัย ภายในอุโบสถหลังเก่ามีพระพุทธรูป พระสารีบุตร และพระโมคคัลลานะ
วัดบางไผ่ (จังหวัดนนทบุรี)

วัดบางไผ่ เป็นพระอารามหลวงชั้นตรีชนิดสามัญสังกัดคณะสงฆ์มหานิกาย มีเนื้อที่ประมาณ 38 ไร่ ตั้งอยู่ในหมู่ที่ 3 บ้านคลองนิ้วค่อม ตำบลบางรักพัฒนา อำเภอบางบัวทอง จังหวัดนนทบุรี
เดิมเป็นวัดราษฎร์ชื่อว่า "วัดบางไผ่" ตั้งเมื่อประมาณ พ.ศ. 2309 โดยมีเศรษฐีถวายที่ดินในสมัยกรุงศรีอยุธยาตอนปลาย ได้รับพระราชทานวิสุงคามสีมาเมื่อ พ.ศ. 2315 เขตวิสุงคามสีมากว้าง 10 เมตร ยาว 17 เมตร ได้ผูกพัทธสีมาเมื่อ พ.ศ. 2315 อุโบสถหลังใหม่ได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2529 เขตวิสุงคามสีมากว้าง 24.25 เมตร ยาว 42.50 เมตร โดยมีสมเด็จพระญาณสังวร สมเด็จพระสังฆราช (เจริญ สุวฑฺฒโน) เจ้าอาวาสวัดบวรนิเวศวิหาร เป็นประธานวางศิลาฤกษ์อุโบสถ 
ลักษณะเด่นของวัดคือ กำแพงวัดที่มีลักษณะสร้างเลียนแบบป้อมปราการของทหาร มีถาวรวัตถุสำคัญ เช่น หอพระไตรปิฎกกลางน้ำทรงจตุรมุขสำหรับเก็บหนังสือพระไตรปิฎกและเป็นที่ประดิษฐานพระแก้วมรกตจำลอง ภายในพระอุโบสถหลังเก่ามี "พระพุทธมงคลศรีสุโขทัย" หรือ "หลวงพ่อทอง" เป็นพระประธานปางมารวิชัยนั่งขัดสมาธิ องค์พระเป็นเนื้อทองคำ ทั้งยังมีโรงเรียนพระปริยัติธรรมรูปแบบทรงไทยและศาลาทีปังกรรัศมีโชติเป็นสถานที่ปฏิบัติธรรมอีกด้วย
การตรวจวินิจฉัยโรคอย่างรวดเร็ว

การตรวจวินิจฉัยโรคอย่างรวดเร็ว (RDT) เป็นการตรวจโรคทางการแพทย์ที่รวดเร็วและทำได้ง่าย เมหาะสมในการใช้สำหรับการตรวจคัดกรองโรคเบื้องต้นหรือเร่งด่วน และเพื่อใช้ในบริการการแพทย์ที่มีทรัพยากรอยู่จำกัด โดยทั่วไปแล้วชุดตรวจชนิดนี้จะสามารถให้ผลได้ภายในวันเดียวกันกับการตรวจภายในสองชั่วโมง หรือโดยทั่วไปในประมาณ 20 นาที
สหภาพยุโรปได้ให้นิยามการตรวจโรคแบบรวดเร็วว่าเป็นเครื่องมือการแพทย์สำหรับการตรวจโรคที่ใช้ตรวจในเชิงคุณภาพ (qualitative) หรือกึ่งคุณภาพ (semi-quantitative) นอกร่างกาย (in vitro-diagnostic) ใช้เพียงครั้งเดียวหรือในจำนวนจำกัด เพื่อให้ได้ผลตรวจที่รวดเร็ว โดยมีลาเทอรอลโฟลว์เทสท์ (Lateral flow test) เป็นการตรวจรวดเร็วชนิดหนึ่งที่เป็นที่รู้จักมาก
ราพิดพลาสมารีเอจิน

การตรวจพลาสมารีเอจินแบบรวดเร็ว หรือ การตรวจราพิดพลาสมารีเอจิน (RPR test หรือ RPR titer) เป็นชนิดหนึ่งของการตรวจบ่งโรคอย่างรวดเร็ว ที่หาแอนทีบอดีไม่เฉพาะเจาะจงในเลือดของผู้ป่วย ซึ่งอาจให้ระบุการติดเชื้อซิฟิลิส หรือ เทรหาเนมาโตเซสชนิดไม่ได้เกิดจากเพศสัมพันธ์ที่เกี่ยวข้องอื่น ๆ ได้ วิธีนี้เป็นหนึ่งในการตรวจซิฟิลิสชนิดไม่ใช่เทรโปเนมา (ควบคู่ไปกับ การตรวจแบบวาสเซอร์มาน และการตรวจ VDRL) คำว่า "รีเอจิน" (reagin) แปลว่าการตรวจโรคแบบนี้ไม่ได้มองหาแอนทีบอดีที่มาตอบสนองต่อแบคทีเรียนั้น ๆ (ซึ่งหมายถึงแบคทีเรีย "Treponema pallidum") แต่เป็นการหาแอนทีบอดีที่สร้างขึ้นเพื่อตอบสนองต่อสารที่หลั่งโดยเซลล์ที่ถูกทำอันตรายโดย "T. pallidum" (ซึ่งคือคาร์ดิโอลิพิน กับ เลซิธิน) ดั้งเดิมแล้ว การตรวจซิฟิลิสจากเซรัม (syphilis serologic testing) นั้นทำได้ด้วยการใช้การตรวจแบบไม่มีเทรโปเนมา (ontreponemal test; NTT) เช่นการตรวจแบบ RPR หรือ VDRL โดยผลที่เป็นบวกจะยืนยันโดยใช้การตรวจแบบเทรโปเนมา (treponemal test; TT) เช่น TPPA หรือ FTA-ABS อัลกอริธึมการตรวจแบบนี้ในปัจจุบันได้รับการยอมรับและใช้งานโดยกรมควบคุมโรคของสหรัฐ (CDC) นอกจากการตรวจซิฟิลิสแล้ว การตรวจแบบ RPR ยังใช้ทิเทอร์เพื่อติดตามความคืบหน้าของโรคและการตอบสนองต่อการรักษาตามเวลาได้
อัลกอริธึมดั้งเดิมใช้ NTT ตามด้วย TT นี่ยังคงเป็นมาตรฐานในหลายประเทศ
สิ่งมีชีวิตบนดาวศุกร์

ความเป็นไปได้ของชีวิตบนดาวศุกร์เป็นเรื่องที่น่าสนใจในชีวดาราศาสตร์เนื่องจากความคล้ายคลึงของดาวศุกร์กับโลก จนถึงปัจจุบันไม่พบข้อพิสูจน์ที่ชัดเจนเกี่ยวกับการมีของชีวิตในอดีตหรือปัจจุบันบนดาวศุกร์ ทฤษฎีได้ลดลงอย่างมากตั้งแต่ต้นทศวรรษที่ 1960 (พ.ศ. 2503 - พ.ศ. 2512) เมื่อยานอวกาศเริ่มศึกษาดาวเคราะห์และเห็นว่าสภาพแวดล้อมของดาวศุกร์รุนแรงกว่าอย่างมากเมื่อเทียบกับโลก อย่างไรก็ตามมีการศึกษาอย่างต่อเนื่องว่าสิ่งมีชีวิตสามารถดำรงได้อยู่บนพื้นผิวดาวศุกร์ก่อนที่ปรากฏการณ์เรือนกระจกในชั้นบรรยากาศที่พบอยู่ในปัจจุบันหรือไม่ และการศึกษาที่เกี่ยวข้องว่าชีวมณฑลสามารถคงอยู่ได้ในบรรยากาศของดาวศุกร์ปัจจุบันหรือไม่
ตำแหน่งของดาวศุกร์อยู่ใกล้ดวงอาทิตย์มากกว่าโลกและปรากฏการณ์เรือนกระจกที่รุนแรงทำให้อุณหภูมิบนพื้นผิวสูงขึ้นเกือบ #เปลี่ยนทาง และความดันบรรยากาศ 90 เท่าของโลกทำให้สิ่งมีชีวิตที่อาศัยน้ำในที่เราพบเห็นไม่น่าเกิดขึ้นบนพื้นผิวของดาวเคราะห์ อย่างไรก็ตามนักวิทยาศาสตร์บางคนคาดการณ์ว่าจุลินทรีย์ที่ทนความร้อนสูงอาจมีอยู่ในชั้นบนของบรรยากาศดาวศุกร์ที่มีอุณหภูมิปานกลางและเป็นกรดได้ ในเดือนกันยายน พ.ศ. 2563 มีการเผยแพร่งานวิจัยที่แสดงให้เห็นการมีอยู่ของฟอสฟีนในชั้นบรรยากาศของดาวเคราะห์ซึ่งเป็นสัญลักษณ์ที่เป็นไปได้ของสิ่งมีชีวิต
สีดา มหารานีแห่งแผ่นดิน

สีดา มหารานีแห่งแผ่นดิน  เป็นละครโทรทัศน์อินเดีย ออกอากาศทางช่อง Colors TV ตั้งแต่วันที่ 5 สิงหาคม 2019 ถึง 10 กุมภาพันธ์ 2020 ละครเรื่องนี้เป็นภาคต่อของ สีดา ราม ศึกรักมหาลงกา โดยจะจับความเล่าในตอนกำเนิด พระมงกุฎ พระลบ นำแสดงโดย ศิวยา ปะธาเนีย, ฮีมานซู โซนิ, กริช เจาหาน, และ ฮารสิท คับบรา
เรื่องย่อ.
เรื่องราวหลังมหาสงครามระหว่างธรรมะและอธรรมในเมืองลงกา สีดารามได้กลับมาครองเมืองอโยธยาอีกครั้ง จนสีดาตั้งครรภ์ พระรามมีความสุขกับการเฝ้ารอคอยการถือกำเนิดของเด็กในครรภ์ เขาเชื่อว่าลูกจะเป็นสายใยความผูกพันระหว่างเขากับสีดา และหากวันใดที่เขากับสีดาต้องพลัดพรากจากกัน เด็กน้อยผู้นี้จะเป็นผู้นำเขาและสีดาให้กลับมาพบกันอีกครั้ง
อัลฮัจญาม อัลฮะซัน อิบน์ มุฮัมมัด อิบน์ อัลกอซิม

อัลฮัจญาม อัลฮะซัน อิบน์ มุฮัมมัด อิบน์ อัลกอซิม  ทรงเป็นผู้ปกครองจากราชวงศ์อิดรีสิดและสุลต่านแห่งโมร็อกโกองค์ที่ 10 พระองค์มีอำนาจเป็นเวลาสั้น ๆ ภายใต้การปกครองของอุบัยดุลลอฮ์ อัลมะฮ์ดี บิลลาฮ์ใน ค.ศ. 925 และถูกโค่นใน ค.ศ. 927 พระองค์สวรรคตใน ค.ศ. 944
อัลฮัจญาม (ภาษาอาหรับหมายถึง "เบอร์เบอร์") เป็นผู้นำราชวงศ์อิดรีสิดองค์สุดท้ายที่พำนักอยู่ที่แฟ็ส
หลังขับไล่อัลฮัจญามแล้ว พวกฟาฏิมิดได้ปกครองไปอีก 10 ปี จนกระทั่งถูกโค่นล้มโดยอัลกอซิม กะนูน
โจนัลนาเชียนัล

โจนัลนาเชียนัล  เป็นรายการข่าวของประเทศบราซิล ออกอากาศทางเตเว โกลบู ตั้งแต่วันที่ 1 กันยายน พ.ศ. 2512 เป็นรายการข่าวแรกที่ออกอากาศสด โดยสถานีโทรทัศน์ทั่วประเทศบราซิล
เกมตัดสินใจ

เกมตัดสินใจ  เป็นแบบฝึกหัดที่ผู้สอนเสนอสถานการณ์ให้กับผู้เรียน โดยให้ผู้เรียนยึดบทบาทของตัวละครในสถานการณ์นั้น ๆ พร้อมทั้งหาวิธีการแก้ปัญหาให้กับตัวละคร หากสถานการณ์มีพื้นฐานจากเรื่องเล่าในอดีตที่เชื่อถือได้ เกมตัดสินใจในที่นี้จะถือว่าเป็นการใช้วิธีสอนโดยใช้กรณีตัวอย่าง แต่หากองค์ประกอบของสถานการณ์เป็นเรื่องสมมติ แบบฝึกหัดนี้จะถือว่าเป็น "เกมตัดสินใจแบบสมมติ"
ซอ เย-จี

ซอ เย-จี (อักษรโรมัน: Seo Yea-Ji; เกาหลี: ; อาร์อาร์: "Seo Ye-ji"; เอ็มอาร์: "Sŏ Ye'ji"; เกิด 6 เมษายน ค.ศ. 1990) เป็นนักแสดงหญิงชาวเกาหลีใต้ เริ่มมีผลงานการแสดงทางโทรทัศน์เป็นครั้งแรกในฐานะนักแสดงสมทบของซิตคอมเรื่อง "ครอบครัวมัน พ่ะย่ะค่ะ" (2013–14) ทางช่องทีวีเอ็น หลังจากนั้นเธอได้แสดงเป็นตัวละครหลักในละครย้อนยุคเรื่อง "อัศวินรัตติกาล" (2014), ละครแนวอาชญากรรมที่สร้างจากการ์ตูนเรื่อง "ลาสต์ คนเดือดเลือดทระนง" (2015), "ไฟต์สุดใจ โรงเรียนคนกล้า" (2016) จนกระทั่งเธอมีชื่อเสียงโด่งดังจากการรับบทนักแสดงนำในละครเรื่อง "กับดักลัทธิคลั่ง" (2017), "ทนายสายเดือด" (2018) และมาประสบความสำเร็จอย่างสูงจากการแสดงนำในเรื่อง "เรื่องหัวใจ ไม่ไหวอย่าฝืน" (2020) ที่ทำให้เธอได้รับรางวัลเอแพนสตาร์อะวอดส์, เอเชียอาร์ติสต์อะวอดส์ และ รางวัลแพ็คซังอาร์ทส์อวอร์ด รวมถึงประสบความสำเร็จกับภาพยนตร์เรื่อง "ระลึกหลอน" (2021)
มิวสิคัล.แอลวาย

มิวสิคัล.แอลวาย (เขียนตามสไตล์เป็น musical.ly) เป็นบริการสื่อสังคมจีนที่มีสำนักงานใหญ่ในเซี่ยงไฮ้ ส่วนสำนักงานสหรัฐอยู่ในแซนตามอนิกา, รัฐแคลิฟอร์เนีย โดยเผยแพร่รุ่นต้นแบบในเดือนเมษายน ค.ศ. 2014 และเผยแพร่รุ่นทางการในเดือนสิงหาคมของปีเดียวกัน
ในเดือนมิถุนายน ค.ศ. 2016 มิวสิคัล.แอลวาย มีผู้ใช้ลงทะเบียนกว่า 90 ล้านคน ในปีก่อนหน้ามีผู้ลงทะเบียนสูงถึง 10 ล้านคน ในช่วงปลายเดือนพฤษภาคม ค.ศ. 2017 ตัวแอปมีผู้ใช้งานมากกว่า 200 ล้านคน
บริษัท ไบต์แดนซ์ จำกัด ครอบครองบริษัทมิวสิคัล.แอลวาย ในวันที่ 9 พฤศจิกายน ค.ศ. 2017 และรวมเข้ากับติ๊กต็อกในวันที่ 2 สิงหาคม ค.ศ. 2018 พร้อมกับเปลี่ยนชื่อเป็นบริษัท ติ๊กต็อก
ระบบถนนอินคา

ระบบถนนอินคา หรือ คาปักญัน ("ถนนหลวง") เป็นระบบขนส่งที่ครอบคลุมและก้าวหน้าที่สุดในอเมริกาใต้สมัยก่อนโคลัมบัส มีความยาวอย่างน้อย #เปลี่ยนทาง การสร้างถนนต้องใช้เวลาและความพยายามอย่างมาก#เปลี่ยนทาง 
เครือข่ายประกอบด้วยถนนทางการ ที่มีการวางแผน สร้าง ทำเครื่องหมาย และบำรุงรักษาอย่างรอบคอบ มีการปูถนนในกรณีที่จำเป็น มีบันไดขึ้นระดับความสูง สะพาน และสิ่งปลูกสร้างเสริม เช่น กำแพงกันดินและระบบระบายน้ำ มีถนนหลักสองสายวางตัวในแนวเหนือ-ใต้: สายหนึ่งเลียบชายฝั่งและสายที่สองและสำคัญที่สุดอยู่ลึกเข้าไปในแผ่นดินและบนภูเขา ทั้งสองมีถนนสายย่อยเชื่อมต่อกันมากมาย สามารถเปรียบเทียบได้โดยตรงกับโครงข่ายถนนที่สร้างขึ้นในจักรวรรดิโรมัน แม้ว่าระบบถนนของอินคาจะได้รับการสร้างขึ้นในอีกหนึ่งพันปีให้หลัง ระบบถนนอนุญาตให้มีการขนถ่ายข้อมูลข่าวสาร สินค้า ทหาร และบุคคลโดยไม่ต้องใช้ล้อภายในจักรวรรดิอินคาที่มีอาณาเขตครอบคลุมเกือบ และมีผู้อาศัยอยู่ประมาณ 12 ล้านคน
ริมถนนมีอาคารตั้งอยู่เป็นช่วง ๆ เพื่อให้ใช้งานได้อย่างมีประสิทธิภาพสูงสุด ในระยะทางสั้น ๆ มีสถานีเปลี่ยนกะสำหรับ "ชัสกี" หรือผู้ส่งสารด้วยการวิ่ง ในช่วงเวลาเดินหนึ่งวันจะมี "ตัมปู" เป็นจุดรับรองผู้ใช้ถนนและฝูงยามาที่บรรทุกสัมภาระ ศูนย์บริหารที่มีคลังสินค้าสำหรับการกระจายสินค้าจะตั้งอยู่ตามแนวถนน ไกลออกไปทางเขตแดนของจักรวรรดิอินคาและในพื้นที่ที่ถูกพิชิตใหม่จะมี "ปูการา" ("ป้อมปราการ") ตั้งอยู่
เครือข่ายถนนส่วนหนึ่งสร้างขึ้นโดยวัฒนธรรมที่มาก่อนจักรวรรดิอินคา ที่โดดเด่นคือวัฒนธรรมวารีในเปรูตอนเหนือตอนเหนือและวัฒนธรรมตีวานากูในโบลิเวีย องค์กรต่าง ๆ (เช่น ยูเนสโก, ไอยูซีเอ็น) ได้ทำงานเพื่อปกป้องเครือข่ายถนนโดยร่วมมือกับรัฐบาลและประชาคมของ 6 ประเทศ (โคลอมเบีย เอกวาดอร์ เปรู โบลิเวีย ชิลี และอาร์เจนตินา) ซึ่งถนนตัดผ่าน
ในสมัยปัจจุบัน ถนนอินคาถูกใช้งานอย่างหนักจากการท่องเที่ยว เช่น เส้นทางอินคาสู่มาชูปิกชูซึ่งเชื่อมโอยันไตตัมโบเข้ากับมาชูปิกชูและเป็นที่รู้จักกันดีในหมู่นักเดินทางไกล
หมายเหตุ.
<templatestyles src="Reflist/styles.css" />
พัชรพร จันทรประดิษฐ์

พัชรพร จันทรประดิษฐ์ (เกิดวันที่ 19 พฤษภาคม พ.ศ. 2541; ชื่อเล่น: น้ำ หรือ น้ำฝน) เป็นนางงามชาวไทย ผู้ชนะการประกวดมิสแกรนด์ไทยแลนด์ 2020 ภูมิลำเนาเป็นคนจังหวัดสงขลา เข้าร่วมประกวดมิสแกรนด์ไทยแลนด์ 2020 ในฐานะตัวแทนจากจังหวัดระนอง ซึ่งเป็นผู้ชนะการประกวดมิสแกรนด์ไทยแลนด์คนที่ 8 นับตั้งแต่ที่มีจัดการประกวดขึ้นเมื่อปี พ.ศ. 2556 โดยเป็นตัวแทนประเทศไทยเข้าร่วมประกวดมิสแกรนด์อินเตอร์เนชันแนล 2020 ในเดือนมีนาคม พ.ศ. 2564 ที่กรุงเทพมหานคร
ประวัติ.
นํ้าเกิดเมื่อวันที่ 19 พฤษภาคม พ.ศ. 2541 ที่จังหวัดสงขลา ประเทศไทย จบการศึกษาจากคณะศิลปศาสตร์และวิทยาการจัดการ สาขาวิชาภาษาอังกฤษเพื่อการสื่อสารทางธุรกิจ มหาวิทยาลัยสงขลานครินทร์ วิทยาเขตสุราษฎร์ธานี ด้วยเกียรตินิยมอันดับ 1
ชีวิตส่วนตัว.
พัชรพร เป็นที่รู้จักจากการสนับสนุนการประท้วงในประเทศไทย พ.ศ. 2563–2564 และเป็นที่รู้จักจากการวิพากษ์วิจารณ์การทำงานของรัฐบาลประยุทธ์ จันทร์โอชา ในระหว่างการระบาดทั่วของโควิด-19 ในประเทศไทย และประเด็นอื่น ๆ อย่างเผ็ดร้อน 
พัชรพรได้เข้าร่วมพิธีสมรสกับกับเจโรม เลาติเมื่อวันที่ 23 พฤศจิกายน พ.ศ. 2566
การประกวด.
มิสแกรนด์สุราษฎร์ธานี 2019.
ในปี พ.ศ. 2562 พัชรพรได้รับการคัดเลือกให้เป็นผู้เข้าประกวด 14 คนสุดท้ายจากกองประกวดมิสแกรนด์สุราษฎร์ธานี 2019 ซึ่งในการประกวดครั้งนั้น "กษมา ซื่อตรง" เป็นผู้ได้รับตำแหน่งมิสแกรนด์สุราษฎร์ธานี 2019 ส่วนพัชรพรได้รับรางวัล Smart Lady แต่ไม่ผ่านเข้ารอบ 5 คนสุดท้าย
มิสแกรนด์ระนอง – ชุมพร 2019.
ในปี พ.ศ. 2562 พัชรพรได้รับการคัดเลือกให้เป็นผู้เข้าประกวด 8 คนสุดท้ายจากกองประกวดมิสแกรนด์ระนอง – ชุมพร 2019 ซึ่งในการประกวดครั้งนั้น "จุฑามาศ เมฆเสรี" เป็นผู้ได้รับตำแหน่งมิสแกรนด์ชุมพร 2019 และ"ณัฐธิดา พึ่งนุ่ม" ได้รับตำแหน่งมิสแกรนด์ระนอง 2019 ส่วนพัชรพรได้รับรางวัล First Impression แต่ไม่ผ่านเข้ารอบ 4 คนสุดท้าย
มิสแกรนด์สุราษฎร์ธานี – ระนอง 2020.
ในปี พ.ศ. 2563 พัชรพรได้รับการคัดเลือกให้เป็นผู้เข้าประกวด 11 คนสุดท้ายจากกองประกวดมิสแกรนด์สุราษฎร์ธานี – ระนอง 2020 ซึ่งในการประกวดครั้งนั้นชนะการประกวด เป็นผู้ได้รับตำแหน่งมิสแกรนด์ระนอง 2020 และ"สิมิลัน เหมทานนท์" ได้รับตำแหน่งมิสแกรนด์สุราษฎร์ธานี 2020 เพื่อเข้าร่วมประกวดมิสแกรนด์ไทยแลนด์ 2020
มิสแกรนด์ไทยแลนด์ 2020.
หลังจากได้รับตำแหน่ง "มิสแกรนด์ระนอง 2020" จากการประกวดมิสแกรนด์สุราษฎร์ธานี – ระนอง 2020 ทำให้พัชรพรได้รับสิทธิ์ในการเป็นตัวแทนของจังหวัดระนองในการเข้าร่วมการประกวดมิสแกรนด์ไทยแลนด์ 2020 ที่กรุงเทพมหานคร และในการประกวดรอบสุดท้าย พัชรพรได้รับเลือกให้เป็น 1 ใน 5 คนสุดท้ายจากโควต้าบอสชอยส์ (boss choice) และสามารถคว้ารางวัลชนะเลิศไปได้ในที่สุด
มิสแกรนด์อินเตอร์เนชันแนล 2020.
นํ้าเป็นตัวแทนประเทศไทยในการเข้าร่วมประกวดมิสแกรนด์อินเตอร์เนชันแนล 2020 ที่กรุงเทพมหานครในเดือนมีนาคม พ.ศ. 2564 และได้ผ่านเข้ารอบ 10 คนสุดท้าย พร้อมกับได้รับรางวัลชุดประจำชาติยอดเยี่ยมร่วมกับประเทศกัวเตมาลาและประเทศญี่ปุ่น
โทรทัศน์ความละเอียดมาตรฐาน

โทรทัศน์ความละเอียดมาตรฐาน (ชื่อย่อ: SDTV, SD เนื่องจากมักย่อให้เป็น "ความละเอียดมาตรฐาน" ) เป็นระบบโทรทัศน์ที่ใช้ความละเอียดที่ไม่ถือว่าเป็นโทรทัศน์ความละเอียดสูง (HDTV) หรือโทรทัศน์ความละเอียดกึ่งสูง (EDTV) โดยโทรทัศน์ระบบ SD และ HD เป็นรูปแบบการแสดงผลสองประเภทสำหรับการส่งสัญญาณโทรทัศน์ระบบดิจิทัล (DTV) "มาตรฐาน" หมายถึงข้อเท็จจริงที่ว่าเป็นข้อกำหนดที่แพร่หลายสำหรับการออกอากาศโทรทัศน์ภาคพื้นดิน (และเคเบิลในเวลาต่อมา) ในช่วงกลางถึงปลายคริสต์ศตวรรษที่ 20
สัญญาณ SDTV ทั่วไปมี 2 ประเภทคือ 576i โดยมีความละเอียดแบบอินเตอร์เลซ 576 เส้นที่มาจากระบบแพล และเซกาม ที่พัฒนาในทวีปยุโรป และ 480i ซึ่งใช้ระบบเอ็นทีเอสซีของสหรัฐ อัตราการรีเฟรชของโทรทัศน์ระบบ SD โดยทั่วไปคือ 25, 29.97 และ 30 เฟรมต่อวินาที ทั้งคู่ใช้อัตราส่วน 4:3
มาตรฐานที่รองรับการออกอากาศ SDTV ในระบบดิจิทัล ได้แก่ DVB, ATSC และ ISDB สองตัวสุดท้ายได้รับการพัฒนาสำหรับโทรทัศน์ระบบ HD แต่ยังใช้สำหรับความสามารถในการส่งสตรีมวิดีโอและเสียงในระบบ SD หลายรายการผ่านอุปกรณ์รวมส่งสัญญาณ ในทวีปอเมริกาเหนือ ทีวีดิจิทัลระบบ SD จะออกอากาศในอัตราส่วน 4:3 เช่นเดียวกับสัญญาณเอ็นทีเอสซี โดยเนื้อหาแบบจอกว้างมักถูกตัดตรงกลาง อย่างไรก็ตาม อัตราส่วนกว้างยาวของเนื้อหาแบบจอกว้างอาจถูกเก็บรักษาไว้ในกรอบ 4:3 โดยใช้จอสี่เหลี่ยม ในส่วนอื่น ๆ ของโลกที่ใช้ระบบสีแพลหรือเซกาม ปัจจุบันทีวีดิจิทัลมักแสดงด้วยอัตราส่วน 16:9 โดยมีการเปลี่ยนแปลงเกิดขึ้นระหว่างกลางทศวรรษที่ 1990 ถึงกลางทศวรรษที่ 2000 ขึ้นอยู่กับภูมิภาค โปรแกรมรุ่นเก่าที่มีอัตราส่วนภาพ 4:3 จะออกอากาศพร้อมกับแฟล็กที่เปลี่ยนการแสดงผลเป็น 4:3
ทีวีดิจิทัลระบบ SD ช่วยขจัดภาพซ้อนและภาพที่มีเสียงดังที่เกี่ยวข้องกับระบบแอนะล็อก อย่างไรก็ตาม หากการรับสัญญาณมีสัญญาณรบกวนหรือไม่ดีซึ่งการแก้ไขข้อผิดพลาดไม่สามารถชดเชยได้จะพบเหตุการณ์อื่น ๆ เช่น ภาพค้าง พูดติดอ่าง หรือระดับสัญญาณลดลงจากการขาดหายไปภายในเฟรม หรือการบล็อกจากแม็คโครบล็อกที่ขาดหายไป
อัตราส่วนพิกเซล.
ตารางด้านล่างสรุปอัตราส่วนพิกเซลสำหรับการปรับขนาดของเส้นวิดีโอในโทรทัศน์ระบบ SD ประเภทต่าง ๆ
อัตราส่วนพิกเซลจะเท่ากันสำหรับความละเอียด 720 และ 704 พิกเซล เนื่องจากภาพที่มองเห็นได้ (ไม่ว่าจะเป็น 4:3 หรือ 16:9) อยู่ตรงกลางพิกเซลแนวนอน 704 พิกเซลของกรอบดิจิทัล ในกรณีของเส้นวิดีโอดิจิทัลที่มีพิกเซลแนวนอน 720 พิกเซล (รวมถึงการเว้นช่องว่างแนวนอน) เฉพาะจุดกึ่งกลาง 704 พิกเซลเท่านั้นที่มีภาพ 4:3 หรือ 16:9 จริง และแถบกว้าง 8 พิกเซลที่ด้านใดด้านหนึ่งเรียกว่า การเว้นช่องว่างแบบแอนะล็อกเล็กน้อย หรือการเว้นช่องว่างแนวนอน และควรทิ้งเมื่อแสดงภาพ ไม่ควรสับสนระหว่างการเว้นช่องว่างแบบแอนะล็อกที่กำหนดกับการโอเวอร์สแกนเนื่องจากพื้นที่โอเวอร์สแกนเป็นส่วนหนึ่งของภาพ 4:3 หรือ 16:9 ที่แท้จริง
เพื่อให้สอดคล้องกับ SMPTE 259M-C ภาพที่ออกอากาศในโทรทัศน์ระบบ SD จะถูกปรับขนาดให้กว้าง 720 พิกเซล สำหรับทุก ๆ 480 NTSC (หรือ 576 PAL) ของภาพ โดยจำนวนเส้นที่ไม่ได้สัดส่วนจะขึ้นอยู่กับอัตราส่วนของจอภาพหรือพิกเซล อัตราส่วนการแสดงผลสำหรับออกอากาศบนจอกว้างโดยทั่วไปคือ 16:9 อัตราส่วนการแสดงผลสำหรับการออกอากาศแบบดั้งเดิมหรือแบบกล่องจดหมายคือ 4:3
ภาพในโทรทัศน์ระบบ SD ที่อยู่นอกข้อจำกัดของมาตรฐาน SMPTE ไม่จำเป็นต้องมีการปรับขนาดที่ไม่ได้สัดส่วนด้วย 640 พิกเซล สำหรับทุกบรรทัดของภาพ โดยทั่วไปไม่จำเป็นต้องใช้อัตราส่วนการแสดงผลและพิกเซลสำหรับความสูงของเส้นที่กำหนดขนาดภาพ สำหรับจอกว้าง 16:9 360 เส้น จะกำหนดภาพแบบจอกว้าง และสำหรับ 4:3 แบบดั้งเดิม 480 เส้น จะกำหนดรูปภาพ
พระภรต

พระภรต  เป็นบรรพบุรุษของทั้งฝ่ายเการพและปาณฑพ เรื่องราวของพระองค์ถูกเล่าอยู่ใน อาทิบรรพ ซึ่งเป็นบรรพแรกในคัมภีร์มหาภารตะ โดยเล่าถึงการกำเนิดของพระองค์ และเรื่องของ ท้าวทุษยันต์ และนางศกุนตลา
ในมหากาพย์มหาภารตะ บรรพบุรุษของราชวงศ์กุรุนั้นเริ่มต้นจากพระองค์เป็นปฐม ในการครองราชย์ของพระองค์ และอาณาจักรของพระองค์ ทุกคนจึงเรียกว่า ภารตะ
ประวัติของพระองค์ในโลกวรรณกรรม.
จากบันทึกใน "มหาภารตะ" (จับความจากตอน "อาทิบรรพ") เล่าว่า พระองค์เป็นพระโอรสของ ท้าวทุษยันต์ กับนางศกุนตลา พระองค์เป็นรัชทายาทแห่ง จันทรวงศ์ แห่งวรรณะกษัตริย์ พระองค์มีพระนามเดิมว่า "สรรวทมน์" สรรวทน์เติบโตขึ้นเป็นเด็กที่แข็งแรง อยู่ท่ามกลางเหล่าสัตว์ร้าย มักเล่นสนุกโดยการเปิดปากเสือหรือสิงโต แล้วนับจำนวนฟัน ต่อมาฤๅษีทุรวาสได้สาปให้ท้าวทุษยันต์ลืมนางศกุนตลา จนกว่าจะได้ทอดพระเนตรแหวนที่พระองค์ประทานให้นางศกุนตลา เมื่อท้าวทุษยันต์ทรงจำนางศกุนตลาได้แล้ว พระองค์ทรงยกราชบัลลังก์ให้แก่สรรวทมน์ และทรงตั้งชื่อให้ใหม่ว่าภรต 
พระภรตได้ครองบัลลังก์ตั้งแต่ทรงพระเยาว์ แต่ก็ทรงแผ่พระราชอำนาจไปทั่วชมพูทวีปในสมัยนั้น ชมพูทวีปจึงมีนามว่าภารตวรรษ แปลว่าดินแดนของภรต ในวิษณุปุราณะได้ระบุขอบเขตของดินแดนภารตวรรษว่า "วรรษที่ตั้งอยู่เหนือมหาสมุทรและทางใต้ของภูเขาหิมาลัยเรียกว่าภารตวรรษ" พระภรตเป็นกษัตริย์ที่ทรงคุณธรรม พระฤๅษีกัณวะเป็นราชปุโรหิตของพระองค์ พระองค์ได้ทรงประกอบพิธีอัศวเมธที่ริมฝั่งแม่น้ำยมุนา 100 ครั้ง ริมแม่น้ำสรัสวตี 300 ครั้ง ริมแม่น้ำคงคา 400 ครั้ง ทรงประกอบพิธีอัศวเมธอีกพันครั้ง อีกทั้งยังทรงประกอบพิธีราชสูยะ100ครั้ง และทรงทำพิธีอื่น ๆ อีก เช่น อัคนิโสม วิศวาชิต เป็นต้น พระภรตมีบุตรชื่อ เภามันยุ โดยกำเนิดของเภามันยุมี 2 ตำนานคือ
สภาบรรพ

สภาบรรพ (อักษรโรมัน: Sabha Parva) แปลว่า "บรรพแห่งสภา" เป็นหนังสือบรรพที่ 2 ของ มหาภารตะ รวมทั้งหมด 18 เล่ม ว่าด้วยเรื่องการสร้างพระราชวังและสภาแห่งใหม่ของพวกปาณฑพที่นครอินทรปรัสถ์ ซึ่งเป็นอาณาเขตที่ท้าวธฤตราษฎร์แบ่งให้พี่น้องปาณฑพทั้ง 5 คนปกครอง บรรพนี้มีเนื้อหาต่อเนื่องมาจาก อาทิบรรพ ส่วนบรรพต่อไปจากนี้คือ วนบรรพ
เนื้อเรื่อง.
พี่น้องเจ้าชายปาณฑพ ซึ่งก่อตั้งอาณาจักรของตัวเองโดยมีกรุงอินทรปรัสถ์เป็นเมืองหลวง ประสบความสำเร็จ ขยายอำนาจและอิทธิพลของตนออกไปได้ มีประชาชนและผู้คนให้การสนับสนุนเป็นจำนวนมาก
และในที่สุดยุธิษฐิระก็ประกาศสถานภาพของตนว่าบัดนี้ ตนเองได้เป็นจักรพรรดิแล้ว อันมีความหมายว่าเป็นพระราชาผู้ยิ่งใหญ่เหนือพระราชาแว่นแคว้นอื่นในการนี้ทางราชสำนักกรุงอินทรปรัสถ์ได้เชื้อเชิญพระราชาจากแว่นแคว้นใกล้เคียงกัน ใหมาร่วมพิธีบวงสรวง ราชศูรยะ เพื่อเฉลิมพระเกียรติ
การดำเนินดารดังกล่าวของพวกปาณฑพเป็นไปท่ามกลางความอิจฉาริษยาและเกลียดชังของพวกเการพเป็นอันมาก และเพื่อเป็นการตอบโต้และลดทอนอิทธิพลของพวกปาณฑพ ท้าวศกุนิผู้เป็นลุงของทุรโยธน์ ได้แนะนำให้ใช้วิธีเชิญท้าวยุธิษฐิระมาเล่นเกมทอดสกาพนันกัน เพราะศกุนิซึ่งได้ชื่อว่าเป็นคนมีวิชาในกาเล่นสกา เชื่อว่าตัวเองจะเอาชนะและสร้างความอับอายให้กับพวกปาณฑพได้
ท้าวธฤตราษฎร์ผู้เป็นพ่อของทุรโยธน์ ได้รับการร้องขอให้เอ่ยปากชวนยุธิษฐิระมาเล่นสกากัน แม้ว่าในตอนแรกท้าวธฤตราษฎร์จะไม่ค่อยเห็นด้วยกับเล่ห์กลดังกล่าว แต่ในที่สุดก็ทำตามคำขอร้องของทุรโยธน์ โดยให้ท้าววิฑูรเป็นคนเชิญให้ยุธิษฐิระมาเล่นสกากันที่กรุงหัสตินาปุระ
ในการเล่นทอดสกาเพื่อพนันขันต่อกันนั้น ปรากฏว่ายุธิษฐิระปราชัยอย่างย่อยยับต้องเสียทรัพย์สมบัติ อัญมณี เครื่องประดับที่มีค่า รถม้าศึก ข้าทาสบริวาร ช้างม้า และในท้ายที่สุดยุธิษฐิระได้ขอเดิมพันด้วยอาณาจักรที่ตนเองปกครอง ซึ่งก็เสียพนันอีก ยุธิษฐิระซึ่งบัดนี้ตกอยู่ในภาวะอันบ้าคลั่งของการพนันขันต่อก็เอาตัวเองและพี่น้องปาณฑพอีกสี่คนเป็นเดิมพัน แต่ก็แพ้อีกและถูกยั่วยุจากทุรโยธน์กับศกุนิให้ใช้พระนางเทราปตีเป็นเดิมพัน ยุธิษฐิระต้องการเอาชนะให้ได้ ก็ตงลงเดิมพันด้วยพระนางเทราปตีและต้องพ่ายแพ้อีกครั้งหนึ่ง เมื่อพ่ายแพ้ ทุรโยธน์ก็บังคับให้ส่งตัวพระนางเทราปตีซึ่งมีฐานะเป็นทาสจากการพนันให้ แต่พระนางเทราปตีไม่ยอมมาปรากฏตัว ทำให้ทุหศาสันลุแก่โทสะไปจิกหัวลากตัวมาจากที่พัก และนำตัวมายังที่ประชุมในสภา การกระทำย่ำยีครั้งนี้ทำให้ภีมะทนไม่ได้ประกาศก้องกลางที่ประชุมให้สัตย์สาบานว่า
"ถ้าหากจะต้องทำสงครามล้างอายในวันข้างหน้า ข้าขอให้คำสัตย์ ข้าจะฉีกอกไอ้คนชั่วทุหศาสัน เอาเลือดสด ๆ กลางทรวงอกของมันมาล้างมลทินให้เทราปตีให้จงได้!!!!!"
ส่วนทุรโยธน์ซึ่งล่วงเกินพระนางเทราปที โดยบังคับให้มานั่งบนตักนั้น ภีมะก็ประกาศว่า
"ข้าจะล้างแค้นด้วยการจะใช้คทาทุบสะโพกของทุรโยธน์ให้หักสะบั้น จนกว่ามันจะตายด้วยความทุกข์ทรมาน"
เมื่อเหตุการณ์รุนแรงลุกลามบานปลายมาจนถึงขั้นนี้ ท้าวธฤตราษฎร์ก็เข้ามาไกล่เกลี่ยตามคำร้องขอของพระนางเทราปที ท้าวธฤตราษฎร์ให้ยุติการเล่นพนันกินบ้านกินเมืองแล้วสั่งให้ทุรโยธน์ส่งมอบทุกสิ่งทุกอย่างที่ยุธิษฐิระแพ้พนันกลับคืนให้จนหมดสิ้นเพื่อให้เลิกแล้วต่อกัน แต่ทุรโยธน์ซึ่งยังไม่หายแค้นก็ยังดันทุรังขอให้ท้าวธฤตราษฎร์ผู้เป็นบิดาซึ่งเป็นคนอ่อนไหวโลเล และตามใจลูกชายให้เชิญยุธิษฐิระมาเล่นพนันทอดสกาเป็นครั้งสุดท้าย คราวนี้ตกลงกันว่าถ้าหากใครแพ้คนนั้นจะต้องลี้ภัยเป็นเวลาสิบสองปี และจะต้องซ่อนตัวไม่ให้ใครพบเห็นในปีที่สิบสามอีกหนึ่งปี ก่อนจะกลับมาอยู่อย่างปกติในปีที่สิบสี่ ยุธิษฐิระแพ้พนันและต้องลี้ภัยตามข้อตกลงที่ทำไว้กับทุรโยธน์จอมโกงนั่นเอง
เซเรียอา ฤดูกาล 2020–21

เซเรียอา ฤดูกาล 2020–21 (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 119 ของลีกสูงสุดฟุตบอลอิตาลี, และเป็นฤดูกาลที่ 11 นับตั้งแต่ถอนตัวออกจากลีกเซเรียเบ. ยูเวนตุส เป็นแชมป์เก่าที่จะมาป้องกันแชมป์. ฤดูกาลจะเริ่มต้นตั้งแต่วันที่ 19 กันยายน ค.ศ. 2020 ถึงวันที่ 23 พฤษภาคม ค.ศ. 2021.
ทีม.
มี 20 ทีมที่ลงแข่งขันในลีก โดย 17 ทีมมาจากฤดูกาล 2019–20 และอีก 3 ทีมเลื่อนชั้นขึ้นมาจากเซเรียเบ ฤดูกาล 2019–20.
เบเนเวนโต (ณ วันที่ 29 มิถุนายน ค.ศ. 2020) และ โกรโตเน (ณ วันที่ 24 กรกฎาคม ค.ศ. 2020) เป็นสองทีมโดยตรงที่ได้เลื่อนชั้นจาก เซเรียบี, ทั้งคู่หลังจากห่างหายไป 2 ปี. เมื่อวันที่ 20 สิงหาคม ค.ศ. 2020, สเปเซีย ชนะการเพลย์ออฟเพื่อได้รับการเลื่อนชี่นครั้งแรกสู่เซเรียอา; สเปเซียเป็นทีมที่ 66 เพื่อเข้าร่วมในลีกระดับสูงสุดของอิตาลี.
วิราฏบรรพ

วิราฏบรรพ (อักษรโรมัน: Virata Parva) แปลว่า "บรรพแห่งท้าววิราฏ" เป็นหนังสือบรรพที่ 4 ของ มหาภารตะ ซึ่งในเรื่องนี้ประกอบด้วย 4 บรรพย่อย รวมทั้งสิ้น 72 ตอน เป็นเนื้อหาต่อเนื่องมาจาก วนบรรพ เป็นเรื่องราวเกี่ยวกับช่วงที่เหล่าปาณฑพพำนักในราชสำนักของท้าววิราฏในปีที่ 13 แห่งการเนรเทศ บรรพนี้มีเนื้อหาต่อเนื่องมาจาก วนบรรพ ส่วนบรรพต่อไปจากนี้คือ อุทโยคบรรพ
เนื้อเรื่อง และบรรพย่อย.
ในบรรพใหญ่นี้มี 4 บรรพย่อย รวมทั้งสิ้น 72 ตอน ดังนี้
บรรพนี้กล่าวถึงเหตุการณ์เรื่องการลี้ภัยในป่าเป็นเวลาสิบสองปีของพี่น้องปาณฑพ ในที่สุดก็ครบกำหนด แต่ว่าตามเงื่อนไขที่ตกลงกันไว้ พวกปาณฑพจะต้องซ่อนตัวไม่ให้ใครจำได้อีกเป็นเวลาสิบสองเดือนถึงจะถือว่าทำครบถ้วนตามสัญญา
พวกปาณฑพเดินทางออกจากป่ามุ่งไปยังแคว้นมัสยะ แต่ก่อนจะถึงแคว้นมัสยะ ทั้งหมดได้เก็บซ่อนอาวุธไว้ในสุสานนอกเมือง และเข้าไปในแคว้นมัสยะเพื่อทำงานในราชสำนักของท้าววิราฎ โดยยุธิษฐิระทำหน้าที่เป็นที่ปรึกษาของท้าววิราฎ ภีมะเป็นคนทำครัว อรชุนเป็นครูสอนเต้นระบำ ส่วนนกุลไปเป็นคนเลี้ยงม้า ในขณะที่สหเทพเป็นคนเลี้ยงวัว สำหรับพระนางเทราปตีไปเป็นนางกำนัลให้กับพระมเหสีของท้าววิราฎ
ในระหว่างที่อยู่ในราชสำนักเกิดเรื่องสำคัญเรื่องหนึ่ง เมื่อน้องชายของพระมเหสีท้าววิราฎมาล่วงเกินพระนางเทราปตี เดือดร้อนถึงภีมะซึ่งเป็นนักมวยปล้ำต้องเข้ามาช่วยสังหารน้องชายของพระมเหสีท้าววิราฎจนตายไป แต่ถึงกระนั้น การปลอมตัวของพวกปาณฑพในราชสำนักแคว้นมัสยะก็ยังไม่เป็นที่รู้กัน จนกระทั่งเกิดสงครามระหว่างแคว้นมัสยะกับแคว้นกุรุ พวกพี่น้องปาณฑพได้เข้าร่วมรบทำสงครามจนมีชัยชนะต่อกองทัพจากแคว้นตรีครรตะและแคว้นกุรุ ซึ่งมีทุรโยธน์พี่ชายคนโตของพี่น้องเการพนำทัพมาด้วยตนเอง เหตุการณ์นี้เป็นเหตุให้พวกปาณฑพต้องเปิดเผยตัวเอง เพราะเข้าร่วมทำสงคราม และบังเอิญว่าเกิดขึ้นในช่วงเกือบจะสิ้นปีที่สิบสามอันเป็นปีสุดท้ายของการซ่อนตัวอย่างยาวนาน ทำให้เกิดปมประเด็นปัญหาว่าได้ทำตามสัญญาครบถ้วนหรือเปล่า
การเปิดเผยตัวของพวกปาณฑพ ก็ทำให้ท้าววิราฎยินดีเป็นอย่างยิ่งที่ได้คบหากับพวกปาณฑพ เพราะนอกเหนือจากมีส่วนร่วมช่วยรบจนสามารถป้องกันจากการโจมตีของข้าศึกได้ ถึงขนาดยกลูกสาวคือ เจ้าหญิงอุตตระ ให้แต่งงานกับเจ้าชายอภิมันยุซึ่งเป็นลูกชายของอรชุนด้วย
การระบาดทั่วของโควิด-19 ในประเทศเอธิโอเปีย

การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศเอธิโอเปีย เมื่อเดือนมีนาคม พ.ศ. 2563 รัฐบาลแห่งชาตินำนายกรัฐมนตรีอาบีย์ อาห์เม็ด ประกาศภาวะฉุกเฉินเป็นเวลา 5 เดือนในเดือนเมษายนปี พ.ศ. 2563 แต่อนุญาตให้กิจกรรมทางเศรษฐกิจดำเนินต่อไปได้ในช่วงวิกฤตสาธารณสุข